U valu pandemije manje od stotinu zaraženih u sektoru trgovine

“Do ovog posljednjeg vala i porasta broja zaraženih od koronavirusa, kada su u pitanju zaraženi radnici, stanje u sektoru trgovine bilo je dosta dobro, obzirom na zaista veliki protok ljudi kroz trgovine, te je u većim trgovačkim kompanijama sa više hiljada ljudi bilo manje od stotinu zaraženih radnika”, navodi u telefonskom razgovoru Mersiha Beširović, predsjednica Sindikata trgovine i uslužnih djelatnosti BiH, napominjući da brojke novooboljelih u pomenutom sektoru, u ovom posljednjem valu pandemije, trenutno prikupljaju, ali u kontaktima sa terena već znaju, kako navode, da i tu sada raste broj novozaraženih.

“Zaposlenici u sektoru trgovine od prvog dana pandemije ponašaju se zaista vrlo odgovoreno, noseći maske, a i obavljajući propisanu dezinfekciju, ali nažalost vrlo su pristne situacije u kojima se neodgovrni kupaci ne pridržavaju epidemioloških mjera, te i na upozorenje trgovca da to i učine znaju izazvati i konfliktnu situaciju”, ističe predsjednica Sindikata trgovine i uslužnih djelatnosti BiH.

“Inače, općenito gledano, situacija sa epidemiološkim zaštitnim mjerama u trgovinama je, možemo reći, dobra koliko može biti uopće takva, ali i dalje se radi o velikom protoku ljudi u trgovinama, što naravno povećava i rizik za širenje COVID-a 19”, naglašava Mersiha Beširović, predsjednica Sindikata trgovine i uslužnih djelatnosti BiH.