Kako zaražene ili osobe u izolaciji trebaju postupati sa otpadom?

Tokom trajanja pandemije koronavirusa Covid-19 neophodno je razumno i savjesno postupati sa otpadom ukoliko se osoba nalazi u samoizolaciji, izolaciji ili karantinu, ukoliko se sumnja ili je potvrđeno da je osoba inficirana koronavirusom.

Kako bi se potencijalna opasnost od širenja zaraze svela na minimu, Institut za zdravlje i sigurnost hrane Zenica podsjeća na uobičajenu dobru praksu primjenjivu za odlaganje otpada osoba koje se nalaze u nekoj od mjera uzrokovanih koronavirusa.

Otpad osobe ili osoba za koje se sumnja ili je potvrđena infekcija potrebno je odložiti unutar običnih plastičnih vrećica za otpad i čvrsto zavezati. Potom je potrebno tu vrećicu staviti u drugu plastičnu vrećicu koju treba čvrsto zatvoriti.

Ovako pripremljen otpad neophodno je držati odvojeno od ostalog kućnog otpada najmanje 72 sata (tri dana) prije odlaganja u vanjski spremnik za miješani komunalni otpad, odnosno obične kontejnere ili kante za smeće.

Tako treba postupiti s ličnim otpadom (npr. papirnate maramice, papirnati ručnici i razni proizvodi za jednokratnu upotrebu), kao i s otpadom od čišćenja prostora u kojem boravi osoba za koju se sumnja ili je potvrđeno da je zaražena koronavirusom.

Ostali kućni otpad može se odlagati na uobičajeni način. Panika nije opcija, oprez jeste, poručju iz INZ-a.

Institut za zdravlje i sigurnost hrane Zenica